射覆无移口鉴

——一名《射覆金锁玉连环》，一名《海底眼》

射覆歌注解通篇用四支韵

刚日柔辰射覆基，用神定物五行推。
射覆之法，在四课、初传，阳干看日上神，阴干看辰上神；次兼初传发用之神，合而决之，不须看中末二传。欲定所射何物，只以用神五行与日辰上神推测便见。
用起水神，主珠蚌浆汁，水晶流转，中实之物。日辰上见水，为四足好走中实物。见火半虚半实，有头无尾，为已坏物。见水为轮转物。见金为生全物。见土为故土物。用起火神主经火炉冶陶铸尖斜中虚物。日辰上见火为故破物，见水为半虚半实好行走物，见木为花果，见金为陶冶物，见土为砖瓦物。
用起木神，主草木曲直细长之物，日辰上见水为带花生物，见火为残缺枯物，见木为花竹木器，见金为陶冶金器，见土为凶具器物。
用起金神，主五行砖石紧硬方薄之物，日辰上见水为金石物，见火为炉冶物，见木为雕刻物，见金为成器物，见土为瓦石物。
用起土神，主尘沙土块圆厚之物，日辰上见水为柔和物，见火为光明物，见木为牢狱物，见金为瓦石物，见土为重叠物、壁垒物。
假如正月亥将甲子日酉时课，天罡加寅发用，其天罡是土神，主尘沙土块之物。
假如正月亥将甲子日子时课，神后加丑发用，天后是水用，主水族浆汁之物。
凡神用五行皆仿此例。此乃射覆法门之大端，更须详其神将，兼推四行、五行、五气之旺相休囚死，然后决之，万物一失。

 

休囚失位何堪用？
若用神旺相加旺相位，是近贵可用之物，如用神休囚加休囚位，是不堪用之物。如用神旺相加休囚位上，其物亦不堪用也。
春占木火为用加东南上，夏占火土为用加东南上并四季位上，秋占金水为用加西北上，冬占水木为用加东北上，皆为近贵可用之物。
春占金土水为用加西北上，夏金水木为用加西北上，秋占木火土为用加东北上，冬占火土金为用加西北上。
假如正月亥将己酉日戌时课，登明加戌，下贼上为用，是春得水神发用，下临土位，为不堪用之物。
春令寅卯月木旺、火相、土死、金囚、水休，夏令巳午月火旺、土相、金死、水囚、木休，秋令申酉月金旺、水相、木死、火囚、土休，冬令亥子月水旺、木相、火死、土囚、金休，四季辰戌场面未月土旺、金相、水死、木囚、火休。

已过将来问四时。
以用神与本月论，如正建寅，用神是丑，为已过物，用神是卯为将来之物，用神是寅为正用之物。
在日辰上发用，为正发之物。假子正月丁卯日子时课，大吉加寅发为用神，寅是正月，丑为已过物也。

旺相日辰无故旧，刑伤不备体须亏。
带旺相气加日辰上发用者，为新鲜物；带休囚气加日辰上发用者，为故旧物；日辰与日干刑破及阴是不备者，其物主不完全。
假如二月戌将巳时己巳日亥时，卯加辰为用，见旺气，日上午火为相气，主新鲜之物。
又如正月亥将庚子日未时课，辰加子为用，见死气，日上子水为休气，主故旧物。
又如八月辰将乙丑日未时，课名阴阳不备，三传戌丑未，犯三刑，兼乘休气，其物主为故旧而形象不全。

传成五体兼别责，远近惟从返伏知。
大六壬课六十四体中，惟八体入射覆法用：
润下为近水曲形之物；曲直为草木斜长之物；炎上为近火上尖心虚之物；伏吟为近处之物，有稼穑之处。第一段总论财物，当时不当时\新旧全在远近，共八句。返吟为远处之物。别责四课不备，不完全之物。
除此八体外、其余各体俱不入射覆法内。
假如正月亥将甲子日卯时课，戌加甲干为用，戌午寅三传，格名炎上，主近火上尖心虚之物，余仿此。

乙碧甲青丁色紫。
戊寅丙赤诚己红垂。原本霓字，在八齐故易垂字，垂是为切自上缒下也。
庚缟白辛壬癸黑。
阳日阴辰看旺衰。衰所追切弱。
定物颜色，刚日看干上神，柔日看支上神，兼发用神分别旺相，从干色以定。凡旺从本色，相从子色，死从妻色，囚从鬼色，休从母色。
如春月甲子日干上木神，为旺气，须从本色，以青断也。火神为相，从子色，以赤断也。土神为死气，从妻色，以黄断也。金神为囚气，从鬼色，以白断也。水神为休气，从母色，以黑断也。
假如春月乙丑日乙上见木为旺气，从本色，以碧断也。十干颜色皆从四时衰旺、刚柔断之。
又云不论刚柔皆日辰上定。若阳神临日，从阳干之色，阴神临辰；从阴干之色；逐日不论阴阳皆从十干而推。若取旺相休囚，皆从日干而取之也。
盖执定四时取五行休旺，每多不灵。宜以日干与用神论，定其旺相休囚死也。如逢帝旺为旺气，长生冠带临官为相气，死墓绝为死气，胎养为囚气，沐浴衰痛为休气。

春夏蛇长秋冬曲。
春夏螣蛇火神在日辰发用，其形长。秋冬见之，其物盘曲。
假如五月未时己卯日申时课，丑土带相气加寅发用，将乘螣蛇，日上见午火，乘旺相气，主其物生而形长。

方圆天乙覆尊卑。卑府移切贱也。
尊卑者，日辰老少也。如天乙加日其物空圆，如天乙加辰其物主方。
假如十月寅将乙亥日戌时课，申加乙为用，是天乙加日，其物主圆。

季长孟角仲张口，金锐木斜火尖仪。
金神加金，其物锐利；木神加木，其物斜阔；火土加火，其物上尖。
假如正月亥将甲申日亥时课，寅加甲为用，是木加木，其物斜阔。
又正月亥将，辛未日子时课，巳加午为用，是火加火，其物上尖。
又发用四季主物长，有尖；四仲物方，有口；四孟物圆，有角。

虚实坎离宗用论。

水神加日辰又发用者，其物中实。如火神加日辰又发用者，其物中虚。水火者，坎离也。坎中满，故春物中实。离中虚，故其物中虚。如日辰上火神而发用，又系水神者，或日辰上水神而发用，又系火神者，主其物半虚半实。

又天空旬空二神有一神入传加日辰者，亦为中空之物。

 

刚柔生死只从支。

凡论物之生死，不论刚柔，只看支上之神。如发用在支上带旺相气，五行相生，其物必活。如支上神带囚死气，纵无克贼，其物必死。

 

龙常合旺初临日，堪食牛羊虎要比。比房脂切，和也。

龙、常、合三将主食物也。旺初临日者，乘旺发用而加日辰也。牛羊虎者，丑未寅也。要此者初传与日干相生也。日辰发用带旺相气，其物堪食；带死休，其物不堪食。如不在日上发用，但得丑未寅乘相气而与吉将并者，其物亦可食。如不旺相而与凶神并者，其物不可食。又初传与日上相生相并者可食。

 

土木火加生陆地，干支从草出山岐。岐巨交切，岐路也。
凡日辰发用见四季土、亥卯未木、寅午戌火自相临者，其物出于陆地。见巳酉丑金全者名从革，是金石之物，出于山谷之中。

 

亥临卯位多居水。水当作木。白虎玄方物在池。
亥卯未相临发用，在日辰上者，其物属木也。白虎申也，玄万子也。申子辰相临发用，在日辰上者，是水中物也。

数目日辰兼用看，旺多囚少半中披。披敷羁切，旁持曰披，一日介也。
射覆之数，日辰发用俱乘旺相，其物必多。如死囚休，其物必少。如日辰旺相死囚休，其物不多不少。凡断物数目之法，以初传干支数乘之，后天五行数，甲己子午九，乙庚丑未八，丙辛寅申七，丁壬卯酉六，戊癸辰戌五，巳亥无干四。
先天五行数，水一、火二、木三、金四、土五。
五成数，水六、火七、木八、金九、土十。
除此外，更上下相因取数。如上见子为九，下见巳为四，上下相乘得四九三十六数。余依此例推之。
假如七月巳将丙戌日寅时课，申加丙为用，是日上发用秋金旺相，其数必多，以申得七数，丙得七数，上下相乘，得七七四十九数。旺气相乘倍而进之，倍则为九十八，进则为九百八十之数也。

初传阳左空无物。
初传若得阳神在左手，如得阴神物在右手。阳者，子寅辰午申戌也；阴者，丑亥酉未巳卯也。
假如正月亥将戊子日辰时课，子加戊发用，初传见阳神，主其物在左手。
凡发用见天空，更落空亡，主射覆无物，即不见天空发用，但见诸空亡临日辰上者，亦主无物。如不见天空、旬空者，皆主有物。
假如三月酉将戊申日亥时课，大吉加卯为用，将得天空，下临旬空，主无物也。

覆仰罡临视耦奇。
耦奇者，即阴阳也。天罡加阳物必仰，加阴物必覆。
假如七月巳将戊辰日酉时课，天罡加申为阳，主物仰，一云手执之覆仰也。

眉眼虚张毛参尾，东西口腹见干支。原本“西”字，在八齐，故易“支”字。
虚张子午也。如临日辰主是物有眉眼。参尾寅申也，如临日辰主是物有毛发。东西卯酉也，如临日辰主是物有口腹。
假如未将庚戌日丑时课，功曹临干，主是物有毛发。

蛇猪面目牛羊窍。辰戌难藏手足差。差楚宜切，参差不齐也。
巳亥临日上，物有面目。丑未临日上，物有孔窃。辰戌临日上，物有手足。
假如九月卯将乙丑日子时课，未临日上，主是物有孔窍。

阳发加阴为只字，重刚反镘变双赀。赀即移切，财也。
双只者，物之数目也。字镘者，钱之反正也。只与字阳也，双与镘阴也。凡初传阳将加阴为只为字，阴将加阳为双为镘。阳将加阳，阳极阴生，反变为双为镘。阴将加阴，阴极阳生，反变为只为字。
假如正月亥将甲子日子时课，子加丑为用，是阳加阴，为只为字。
又如六月午将己丑日辰时课，卯加丑为用，是阴加阴，阴极阳生，主是物反变为只为字。
又如三月酉将戊午日未时课，申加午为用，是阳加阳，阳极生阴，主是物反变为双为镘。

五行有象能生物，死克须从鬼上维。维以追切，持也。
凡课中无木，不能生火，自不合射火。五行俱照此例。
五行相生须有本象，乃能生子。
假如十月寅将己巳日午时课，卯加未为用，亥卯未三传会木局，木能生火，射物主为经火所成者，其余仿此。
凡初传过占时死气者，为死物。又加在鬼上，应从鬼而变象。盖木死为器皿，须见金而应。火死为灰，须见水而应。土死为水石，须见木而应。金死为铜铅，须见火而应。水死为空，无须见土而应。
假如二月戌将丁卯日卯时课，戌加卯为用，春占土死，下木又克，主为沙石之物。即土死为沙石，见木而应也。其余仿此。

金旺金银相铜铁，休囚砖瓦死兵持。
铜铁之物，带囚气，休为砖瓦之物，带死气为兵器。
假如七月巳将丙戌日寅时课，申加丙为用，秋得金为旺气，主金银之物。

火文煤炭烟灯羽。
火带旺气为文明之物，带相气为煤炭，带死休囚为烟灯毛羽。
假如四月申将甲子日亥时课，午加酉为用，夏得午火，帝旺加死位，为烟灯之物。

流转曲形浆汁物，水晶珠蚌朔方移。
朔方者，北方水象也。凡水旺为正水，或水晶浆汁。如死囚休为珠蚌之类，流转曲形之物。
假如冬月占课，用神子亥为正水，或水晶浆汁之物。

茂林绘帛衰为草。
木神旺相为正木绘帛，如死囚休便为草也。

酸辣甜咸苦各随。
木主酸，金主辣，土主甜，水主咸，火主苦，物之五味随发用五行而定。
假如六月午将丙戌日卯时课，申加丙为用，将见六合，用在日上季月金为相气，其物堪食，发用金神，其物味辣。

妇制祷神燕鼠豆。
子主妇人、布帛、裁制、祷祝鬼神，又神主大豆，又为虚日鼠、女土蝠、危月燕也。

蜈蚣龟瓦食堪资。丑为地厨，故主饮食。艮多足，故象蜈蚣。
丑主瓦石、土器、饮食，又为斗牛、龟、蜈蚣也。

斑点文书钱猫药。
寅中主斑点、文书、钱物、竹木、医药、猫狸、虎豹也。

刀俎鱼盐车管筛。筛疏夷切，竹器，又南方以为舡。
卯主鱼盐、刀俎、舟车、车盖、管钥，又主竹木器盘合。又为貉鬼豺也。

网罟井书坚土亢。
辰主网罟、井灶、敕书、坚刚土物，又为角木蛟、亢金龙及鱼也。

五金珠玉药弓施。
巳为炉灶、金铁、珠玉、管乐、弓弩、木工、车乘，又为蛇、蚓、鳅、鳝鱼也。

绣书衣食丝蚕宜。
午主文绣、书籍、衣服、饮食、丝蚕、小豆，又为獐、马、鹿也。

五味余祭妇女缡。缡吕支切，妇人纬也。
未主五味、祭祀、神鬼、酒食、桑木、樽壶、近耳之物，为妇人衣服，又为犴、羊、鹏、鹰、雕也。

药碓丝绵兵器骨。
申主金铁、兵器、医药、碓垲、丝绵、骨殖、牢狱，又为猴类、觜参。
刀钱金玉麦粮隹。隹直追切，鸟之总名。
酉主仓禀、小麦、刀钱、金玉，又为雉、鸡、鸟也。

印兵塑画土形狗。
戌主印绶、兵器、塑画、土物、刑狱，又为狼、狗、豺、獾、契也。

管钥文图仓稻涯。涯鱼羁切，水际也。
亥主阴水、楼台、管钥、文章、图画、仓稻、猪貐、鱼盐、近水物。

天乙日辰规矩为，珍馐黄白贵衣丽。丽吕支切，附着也。
光明女饰生麟角，水炎麻丝鳖蟹氂。麟当作鳞。氂，里之切，牛尾也。
天乙贵人己丑土将，刚干日上，柔干辰上，如见上神，射物之形，日上规圆，辰上矩方，射物之色，黄白光明，珍馐美味，贵人文章，女子服饰，变异水土之精，麟角之状，丝麻鳖蟹牛属。

螣蛇文彩赤琉璃，凉曲炎长内可吹。书信肥甘兼黍豆，火烧斑点似蛟螭。
螣蛇丙火神，射物内空，或似蛇形，加日辰上其物色赤，为文章金穴之类。质有斑点，甘美可食。又为黍豆，又主蛇蛟之类。又为文信，或为经火烧炼之物。

朱雀火光色似缁，缁，黑绀色也。上尖形象却如箕。文书禽羽烟霞性，捕网衣裳黍粟骑。
朱雀火将，主文书、音信，加日辰上主赤黑色。为网捕捉，飞禽毛羽，变异烟火能行，衣裳之物。又为黍粟獐马，又为上尖之物。

六合形圆媒合怡，彩绵柔木杂金施。珠围翠绕声音异，味美谁怜驴子羸。
六合木将主丝蚕，加日辰上，五彩丝绵。柔杂竹木，金石仪像，声音之异，可食之物，盐粟驴骡，又为媒合之状。

勾陈模样手拳提，青异容颜草木疑。身有文章心似石，金钱落水网川迟。
勾陈土将，主手拳、戈枪，加日辰上青黑颜色、文章、草木。如被刑伤为勾连、鱼网，变异为瓦石、金钱，落于水中，为蛟龙，又为药石。

青龙善变系空垂，羽毛黄赤食甘饴。华服彩新人所重，文钱脯玺草精司。
青龙甲寅木将，主其物黄赤，草木悬空，可食。变异文华羽毛，银钱财帛。

天空金土结成埤，印绶逢时废弃遗。若附旬空为无有，此神乘用物如錡。
天空戊戌土神，主金土结成之物。加日辰上为印绶、金石，变异为废弃、臭秽之物。又为狼犬之属。如加空亡上，射物必无也。
白虎龙蛇其体奇，色多缟素偶然黟。昆虫五谷猿猴属，五金伤死定无疑。
白虎庚申金神，主龙蛇之物。加日辰上其物白色，五金刀剑，生虫类。五谷。又为猕猴之属，素者色之白也。虎何以属龙蛇？巳与申合为蛇中龙，辰为龙三传申故生五谷。

太常显象实圆弥，色深可食死黄鹂。毛发衣“衣”当作“依”稀耳目具，丝麻衣服雁羊篱。
太常己未土神，主衣絮饮食之物，加日辰上其物色黄，可食。形实可珍。变异为药、文章、耳目、毛发、丝麻、雁羊属类。

玄武真形麟甲胝，流转虚空雪白肌。肌居夷切，肉也。水性文华妇女饰，猪貐大豆及熊罴。
玄武癸亥水神，主虚空流转，加日辰上，其物色白，出于水中，勾连、文章，变异为中空、女子之物，又为大豆，又为猪貐之类。

太阴颜色白黄私，瘦小身材似女尼。金器毡鞍并野物，刀针钱帛鸟犹雌。
后二即太阴辛酉金神，主金器、毡鞍，加日辰上其物黄白，金一刀针，又主阴私，变异野味之物、雉鸟之属。

天后姿容色似脂，赋形柔软胜稀移。音持。缯帛玩饰佳人物，稻麻林麓女虚危。危鱼为切。
天后壬子水神，主衣物缯帛，加日辰上，其物色白，为妇人身上玩饰，有子中实之物，变异为草木、衣食、稻豆，又为林麓之象，鼠蝠之类。

将临天地言颜色。
天地乃本日之干支，即本日之日辰也。将者即刚日日上神，柔日辰上神也。

若论禽虫逐位窥。
欲知颜色，须视日辰上所加之神也。如卜禽鱼，须随本位三十六禽断之。如寅为虎，卯为兔是也。
三十六禽诗诀：
“甲子宝瓶丙子鼠，戊子蟠泥蝠同处。庚子菱湖壬子燕，乙丑草田斗獬所。丁丑明方旱田远，己丑泥田龟共主。辛丑荒田牛蜈蚣，癸丑黑道江水浒。”

妙诀日辰兼发用，生死却同新故论。将神八体五行思，拘铃数色要随时。
射覆之法，兹以歌诀分其门类，庶所射各物易入篇目。大凡射覆，先看日辰发用、十二神将、五行所主，壬课六十四体之中，仅用八体，乃润下、曲直、炎上、稼穑、从革、伏吟、返吟、不备是也。此外各体皆不以之占断，惟视其衰旺，控其消息而矣。

有无堪用与无用，形象方圆及须眉。
射覆占课，既定日辰及发用，须先辨物之有无、可用与不可用、新旧，当别颜色之浓淡、形象之方圆、毛发眉目之有无。

已过未来堪食否，实虚水陆并须视。规居随切，求计也。
射物辨时令已过未来，或是正发，堪食与否；形状虚实、水生陆产、数目多少皆须推究，并论神将之阴阳，及时令之旺相死囚休也。

只双字镘阴阳取，稳急公私纯撞测。“稳急”当作“浑括”，否则作“缓急”；稳，缓字讹也。覆仰相连左右持，本宗异姓杂寻枝。
凡射钱须辨字镘，射数须定双只，射各物或覆或仰，或断续或相连，左右持者，或在左手，或在右手。

最要初传神将体，丹亲内外物类取。刚柔先向日辰窥，凶吉当从终始追。
射覆之法，惟初传日辰十二将神卦体最为紧要，务当细辨者也。

课中定物规休囚，象合前篇可论之。
射覆专视初传，宜与占课时令、五行休旺仔细推详。如课象合了前篇，当依本文断之。
如六月午将乙亥日丑时课，寅加酉为用，将得天空，下坐酉为旬空，覆射主无物，此即辨有无之法。
如二月戌将丙子日巳时课，巳加子为用，将得天空，射覆为中虚物，此即辨虚实之法。
如正月亥将甲子日卯时课，戌加寅为用，是自相加临，又发用，在日上，射覆主生于陆地之物，此即辨水生陆生之法。
如八月辰将壬辰日午时课，刚日以用神兼日上射之，发和寅乘六合，日上酉乘太常，此是木类，半可食者；过时、刀伤之物，其色青黑。盖寅虎与壬辰比，将得六合，为木类，可食。发用囚死，日上旺相为半可食也。秋令用寅木带死气，为过时也。酉属金，在日上乘旺，寅属木在辰上带死，旺金克死木，故云刀伤也。寅木色青，壬色黑，故云青黑色也。此即定五行所属、可食与否、已过未来、完全破损、颜色若何之法。
九月卯将辛丑日亥时课，柔日以用神兼辰上神射之。发用酉乘青龙，辰上巳乘玄琥，此是铜钱，为数二十四文。盖酉为秋令旺金，在巳为炉冶。将得青龙，是钱财也。玄武内虚，钱中有眼。用神酉加巳，巳数四，酉数六，上下相乘得四六二十四数也。此即射物数目之法。
二月戌将己巳日午时课，柔日以用神兼辰上射之。发用酉乘六合，与辰上神并，此是有盖铜锡盒，内藏可食之物，曾经刀切，面上金石层层，经火所成。盖课体从革，金也。用酉亦金，春带囚死，主为铜锡。发用自相加临，为有底有盖之盒。酉金加巳，酉为金石，为炉冶，故云金石层层，经火所成。将乘六合，内藏可食之物。六合属木，乘在酉金，木受金克，故云曾经刀切，此即射物形状之法。
如八月辰将丙申日未时课，巳为用神，将得天空，所射之物，或中虚，或无物也。盖丙申日在甲午旬中，以辰巳为空亡，用神旬空，将又天空，故主无物。此即射物有无之法。
如二月戌将己未日午时课，用神亥乘螣蛇与日辰上神并，射物是图画文字，不完全之物。盖课名曲直，春占木旺，《明鉴》曰：“二十八宿分布十二宫，宫有壁宿，主图也。”螣蛇主文字，四课不备，故云不全。此即射物废完之法。
如三月酉将壬申日辰时课，刚日以发用兼日上射之。辰加日又为用，所射乃鱼鳖之类。季月土旺，故云可食。如即辨否与食之物法。
如五月未将乙丑日申时课，柔日以发用兼辰上射之。子加丑上，又为用神，将乘天乙，此必阴人尊长衣服，其色黄白，上有水纹之象。盖《连珠经》曰：“天乙临日辰为尊长衣服，子名神后，主妇人，因女宿在子，主布帛裁制。”故云阴人。丑土黄色，子水白色，故云黄白。子中只癸水，故云上有水纹，此即射物颜色形象之法。
其余各物，皆当遵前诀之法，细心推测。

编释百言玄妙诀，诚心推测可前知。
世物甚多，其形各异，然皆不出五行造化，是以前贤立法，占断用月将之加临，泄阴阳之秘藏，所著密诀仅一百句，已能的确无疑，后学者诚宜通贯全篇，深加研读。

